# Uvod

MFS-EMMAUS je nevladina organizacija koja djeluje od 1999. godine na pružanju pomoći ugroženim kategorijama stanovništva, posebno djeci. Sa preko 270 uposlenih i mrežom od sedam (7) ureda širom Bosne i Hercegovine, te kroz članstvo u međunarodnim organizacijama Emmaus International, INHOPE i ECPAT, aktivnosti organizacije fokusirane su na sprječavanje trgovine ljudima, ilegalnih migracija, nasilja nad djecom u digitalnom okruženju i drugih oblika nasilja. U sklopu ureda Sarajevo djeluje i Centar za sigurni internet u BiH (SIC) i Europski resursni centar za sprječavanje trgovine ljudima i drugih oblika eksploatacije (EURC).

MFS-EMMAUS kao član Konzorcijuma za zaštitu djece u Bosni i Hercegovini, zajedno sa organizacijama UNICEF i Save the Children, uz finansijsku podršku UNICEF-a, od 01. aprila 2018. godine implementira projekat „Zaustavimo naslije nad djecom: Sprječavanje i borba protiv seksualnog iskorištavanja i zlostavljanja djece u digitalnom okruženju u BiH (EVAC). Za potrebe projektnih aktivnosti, MFS-EMMAUS angažuje grafičkog dizajnera/icu za razvoj i izradu vizuala memorijske igrice za djecu.

## Naručilac usluga

## Međunarodni forum solidarnosti – EMMAUS (MFS-EMMAUS).

## Općenito o projektu

Projekat ima za cilj sprječavanje i borbu protiv seksualnog iskorištavanja i zlostavljanja djece u digitalnom okruženju u Bosni i Hercegovini kroz provođenje edukativnih aktivnosti za djecu, roditelje, učitelje/nastavnike i stručnjake iz relevantnih institucija za pomoć žrtvama i procesuiranje počinitelja (socijalni radnici, psiholozi, policijski službenici, ...).

U sklopu projekta, uspostavljen je Centar za sigurni internet koji obezbjeđuje provjerene i tačne informacije i edukaciju za gore navedene populacije o rizicima sa kojim se djeca susreću u digitalnom okruženju, HELPLINE – besplatna linija za savjete i podršku, te HOTLINE – besplatna i sigurna liniju za prijavu sadržaja iskorištavanja djece ili maloljetnika radi pornografije ili bilo kakvog drugog oblika zlostavljanja djece.

# Cilj

U sklopu projekta „Zaustavimo naslije nad djecom: Sprječavanje i borba protiv seksualnog iskorištavanja i zlostavljanja djece u digitalnom okruženju u BiH (EVAC)“ je predviđen razvoj inovativnih edukatinih alata. Edukativni alati se razvijaju s ciljem da se djeca na interesantan i edukativan način upoznaju sa različitim oblicima nasilja u digitalnom okruženju, te educiraju o mjerama prevencije i prijavljivanja istog. Jedan od alata navedenih u projektu je izrada/razvoj memorijske igrice koja će pokrivati pojmove relevantne za korištenje interneta i online sigurnost. Navedena igrica je planirana u dvije verzije- hard copy memorijska igrica (kartice) za djecu do 8 godina starosti, te mobilna verzija iste igrice prilagođena djeci od 9 do 12 godina. Memorijska igrica za mlađu djecu će sadržavati 20 pojmova koji su prilagođeni razumijevanju djece tog uzrasta, dok će mobilna verzija igrice (aplikacija) sadržavati 60 pojmova koji će biti klasificirani po nivou kompleksnosti. Planirani grafički prikaz/vizual/sličica na karticama u obje verzije je istovjetan. Obje verzije će biti dostavljene relevantnim obrazovnim ustanovama (školama i vrtićima), te će nastavnici i odgajatelji biti pozvani da koriste navedene alate u nastavi kako bi djeci predočili problem nasilja u digitalnom okruženju.

# DJELOKRUG RADA U SKLOPU UGOVORA

## Opis posla i angažmana

Odgovornosti grafičkog dizajnera/ice za dizajn i prijelom „Smjernica za postupanje u slučajevima nasilja nad djecom“:

* Dizajn korica „Smjernica za postupanje u slučajevima nasilja nad djecom“ (tri jezičke varijante-3 zasebna prijeloma);
* Prijelom teksta (format B5, u tri jezičke varijante- tri zasebna prijeloma);
* Dorada ilistracija i tabela u dokumentu;
* Kontinuirana komunikacija sa MFS-EMMAUSom;
* Dostavljanje finalnog dokumenta najkasnije do 30.8.2021.g.

# LOGISTIKA I ROKOVI ANGAŽMANA

## Odgovorno tijelo

Međunarodni forum solidarnosti – EMMAUS (MFS-EMMAUS)

Ured u Sarajevu

Paromlinska 10,

71000 Sarajevo, BiH

## Datum početka i trajanja angažmana

Angažman stručnjaka traje u periodu od 26.8.2021. do 30.8.2021. godine.

## Ostali uslovi ugovora

Eventualni troškovi, kao što su npr. troškovi putovanja, smještaja, komunikacije, dnevnice i sl. se smatraju dijelom ovog ugovora i uključeni su u ukupnu naknadu stručnjaka. MFS-EMMAUS neće snositi troškove nabavke opreme potrebne za realizaciju aktivnosti navedene u ugovoru, niti obezbjediti uredski smještaj za ugovorom angažiranu osobu.

# ZAHTJEVI ZA REALIZACIJU USLUGA/POSLOVA DEFINIRANIH OVIM UGOVOROM

## Kvalifikacije i vještine

* VSS;
* Poznavanje programa Adobe Illustrator, Adobe Photoshop, Corel Draw;
* Poznavanje rada MFS-EMMAUS;
* Vještine i iskustvo u grafičkom dizajnu i digitalnim ilustracijama;
* Državljanstvo Bosne i Hercegovine.

## Uz prijavu na poziv, kandidat je dužan priložiti slijedeća dokumenta:

* biografiju;

# REZULTAT

## Obaveze po rezultatima

* Izvršilac će Naručiocu dostaviti ponudu sa specifikacijom troškova najkasnije do 24.8.2021. do 23:58;
* Uz mogućnost prethodne konsultacije, Izvršilac će Naručiocu predložiti nacrt dokumenta;
* Izvršilac će tokom cijelog perioda razvoja vizuala usko sarađivati sa Naručiocem, te se konsultovati o svim eventualnim dilemama;
* Izvršilac će prvenstveno Naručiocu dostaviti finalni dokument do 30.8.2021.

# POSEBNI ZAHTJEVI

Uz potpisani Ugovor, izvršilac je obavezan potpisati da će poštivati slijedeće procedure: etički kodeks, politika zaštite djeteta, politiku prevencije seksualnog iskorištavanja i zlostavljanja, izjava o povjerljivosti podataka.